b'\n_START_ARTICLE_\nGary Larson\n_START_PARAGRAPH_\nGary Larson (s. 14. elokuuta 1950) on yhdysvaltalainen sarjakuvien piirt\xc3\xa4j\xc3\xa4 ja k\xc3\xa4sikirjoittaja. _NEWLINE_H\xc3\xa4net tunnetaan Kaukana poissa -sarjakuvan (The Far Side) luojana. Sit\xc3\xa4 julkaistiin eri sanomalehdiss\xc3\xa4 Yhdysvalloissa 14 vuotta aina vuoteen 1995, jolloin Larson lopetti sen piirt\xc3\xa4misen. Suomessa Larsonin sarjakuvia on julkaistu muun muassa Aamulehdess\xc3\xa4 ja Ilta-Sanomissa (nimell\xc3\xa4 Harhama), ja h\xc3\xa4nelt\xc3\xa4 on ilmestynyt my\xc3\xb6s useita suomennettuja kokooma-albumeita._NEWLINE_Larsonin tapa k\xc3\xa4sitell\xc3\xa4 arkisia ilmi\xc3\xb6it\xc3\xa4 persoonallisella tavallaan, usein eri el\xc3\xa4inlajien n\xc3\xa4k\xc3\xb6kulmasta, on innoittanut muun muassa yhdysvaltalaisen biologin Dale H. Claytonin nime\xc3\xa4m\xc3\xa4\xc3\xa4n l\xc3\xb6yt\xc3\xa4m\xc3\xa4ns\xc3\xa4 uuden v\xc3\xa4ivelajin Larsonin mukaan Strigiphilus garylarsoniksi. El\xc3\xa4imelle ei ole suomenkielist\xc3\xa4 nime\xc3\xa4.'